“Я хачу дзейнічаць у рамках сумленнасці і справядлівасці, а яны заснаваны на аб’ектыўнасці, — адзначыў кіраўнік дзяржавы. — У нас наперадзе сур’ёзная нарада па навуцы. Трэба паглядзець на ўсіх распрацоўшчыкаў, мы павінны на іх звярнуць сур’ёзную ўвагу. Калі мы не змаглі ім прысвоіць лаўрэатаў Дзяржаўнай прэміі, адбярыце гэтыя работы (калі відаць, што эфект каласальны, яна заслугоўвае прынамсі ўвагі), падумайце і ўнясіце мне прапановы, што мы будзем рабіць з гэтымі людзьмі і работамі. Так, усе не павінны дзяржпрэміі атрымліваць, таму што гэта ўжо будзе абязлічванне. Але яны заслугоўваюць іншага заахвочвання”.